text: Beredskabsdirektør: Jeg frygter det ender med en nedrivning
  07 maj 2018 kl. 13.17
  Skaderne på Kilden i Horsens er meget omfattende. Derfor skal bygningen nu pilles ned sten for sten. 
  Den kraftige brand der søndag aften brød ud i Kilden betyder, at det formentlig ender med en total nedrivning.
  - Bygningen er så kraftig brandskadet, så vi ikke kan komme ind og gå i den. Vi har eksperter på, der skal undersøge, om det overhovedet er muligt. Når vi har styr på det, begynder vi at pille bygningen ned sten for sten, siger Dennis Ottosen Beredskabsdirektør ved Sydøstjyllands Brandvæsen, til TV SYD.
  Slukningsarbejdet har været igang det meste af mandagen, og brandvæsenet har haft omkring 80 mand på opgaven siden søndag kort efter klokken 18.
  - Jeg er bange for, at det ender med en total nedrivning, lyder den foreløbige vurdering fra beredskabsdirektør Dennis Ottosen.
  
  Hvad er Kilden.
  Kilden er en kendt bygning i Horsens. Den var tidligere Arbejdernes forsamlingsbygning og blev opført i 1922-23.Bygningen blev i 1985 overtaget af Horsens Kommune og i 2008 købte Sct. Ibs Skole bygningen.Den har siden fungeret som en del af skolen med kantine, sal , SFO og undervisningslokaler.
  
  
  
  